
DR 31.10.2012 109 

 
Jadi kita akan terus bangunkan dan kita ada mempunyai peruntukan bantuan 

kewangan daripada PNS dan sebagainya. Bagi membantu menambahkan francaisor dan 
francaisi, kita mempunyai satu program yang dinamakan Micro Franchise Program yang 
perniagaannya RM50 ribu ke bawah dan pihak kerajaan mempunyai dana khas untuk 
membantu micro franchise ini.  

Fokus program koperasi kita adalah untuk membangunkan koperasi mengikut 
kategori tertentu. Sebenarnya kita membuat empat kategori koperasi iaitu mikro, koperasi 
kecil, sederhana dan besar. Kita memang galakkan koperasi itu meningkat dari segi rating 
mereka dan kita biasanya akan memberikan pinjaman sebagai galakan kepada koperasi-
koperasi yang telah keluar daripada mikro kepada kecil, kecil kepada sederhana dan 
sebagainya. Saya hendak beri maklumat tambahan. Kategori besar koperasi sekarang ada 
sebanyak 129, sederhana sebanyak 346, kecil sebanyak 909, malangnya masih banyak 
lagi koperasi yang bertaraf mikro.  

Yang Berhormat Petaling Jaya Utara, ada dua perkara yang besar yang saya 
tengok. Pertama adalah mengenai, saya hendak kata tuduhan-tuduhanlah ya. Tuduhan 
bahawa kita mengadakan tindakan terpilih, selective prosecution. Sebenarnya tidak benar. 
Kita telah pun mengambil tindakan, misalnya Yayasan Gerak Bakti Kebangsaan. Apabila 
timbulnya laporan di dalam akhbar dan sebagainya tentang YGK, notis telah pun 
dikeluarkan kepada syarikat berkenaan pada 27 September 2012. Kita keluarkan notis 
kenapa mereka tidak menghantar laporan dan sebagainya.  

■2050 

Begitu juga dengan YCP Holding, notis kepada setiausaha syarikat pada 30 
Oktober 2012, kepada Nadi Sdn. Bhd, tarikh kompaun untuk tempoh 2005/2007 telah pun 
dikenakan dan kompaun itu telah pun dijelaskan. Manakala bagi Penyata Kewangan 2008 
hingga 2012 telah pun difailkan tetapi tidak lengkap dan kita kembalikan minta supaya 
mereka melengkapkannya.  

Tentang Malindo Airways, syarikat yang baru ditubuhkan, tiada kesalahan 
daripada segi masalah kewangan dan sebagainya. Jadi kepada Yang Berhormat Petaling 
Jaya Utara, don’t worry. Kita very professional daripada segi tindakan. Kita ambil tindakan 
tetapi prosedurnya kita hantar notis dan dia akan jawab, kalau kita tidak dapat memenuhi 
kehendak kita maka kita akan ambil tindakan tetapi must remember, dengan izin, kesalahan 
tadi berbeza dengan kesalahan Yayasan Gerak Bakti. Yayasan Gerak Bakti ini 
kesalahannya tidak menghantar penyata perakaunan, tidak menyatakan maknanya kita 
boleh kompaun mereka seperti yang lain-lain dan kalau mereka tidak hantar, kita 
kompaunlah.  

Datuk Haji Mohamad bin Haji Aziz [Sri Gading]: Yang Berhormat Menteri, saya 
gembira jawapan Yang Berhormat Menteri. Yang Berhormat Petaling Jaya Utara ini 
sebahagian daripada pembangkang. Kalau dia bercakap depan orang ramai di luar sana, 
berkempen, orang akan percaya dan inilah apabila Yang Berhormat Menteri menjawab, 
terbukti pembohongan dan putar belit mengelirukan rakyat. Apa pendapat Yang Berhormat 
Menteri? Banyak lagi tuduhan-tuduhan mereka yang memang sengaja nak mengelirukan 
rakyat negara ini.  

Tuan Tony Pua Kiam Wee [Petaling Jaya Utara]: Boleh sambung sikit ya sebab 
saya tidak dengar dengan jelas tadi. Kompaun telah pun dikenakan ke atas syarikat Nadi? 
Bila kompaun itu?... [Dewan riuh] Itu nombor satu. Biar saya habiskanlah. Nombor dua, 
notis-notis telah pun dihantar kepada YGB dan YCT 27 September, 30 Oktober tahun ini. 

Seorang Ahli: Apa lagi? 

Tuan Tony Pua Kiam Wee [Petaling Jaya Utara]: Penjelasan. Sepatutnya sistem 
yang ada dalam SSM automatik. Bila ada sebuah syarikat tidak submit akaun, tidak submit 
annual returns, notis dikeluarkan secara automatik, saman dikeluarkan secara automatik. 
Saya tahu sebab saya ada syarikat domain pun kena saman, saya bayar juga RM1,400, 
lewat tiga bulan. Domain company yang tidak ada business. So kenapa lima, enam tahun 
langsung tidak ada tindakan tetapi bila dibangkitkan oleh pihak pembangkang baru ambil 
tindakan ke atas syarikat ini? 

Dato' Sri Ismail Sabri bin Yaakob: Tentang bila tarikh kompaun itu dibayar dan 
sebagainya saya kena check baliklah. Saya pun tidak tahu tetapi tentang syarikat-syarikat 
yang disebutkan tadi, kenapa tidak diambil tindakan lebih awal dan sebagainya?  



Jadi kita akan terus bangunkan dan kita ada mempunyai peruntukan bantuan. kewangan daripada PNS dan sebagainya. Bagi membantu menambahkan francaisor dan francaisi, kita mempunyai satu program yang dinamakan Micro Franchise Program yang perniagaannya RM50 ribu ke bawah dan pihak kerajaan mempunyai dana khas untuk membantu micro franchise ini. Fokus program koperasi kita adalah untuk membangunkan koperasi mengikut kategori tertentu. Sebenarnya kita membuat empat kategori koperasi iaitu mikro, koperasi kecil, sederhana dan besar. Kita memang galakkan koperasi itu meningkat dari segi rating mereka dan kita biasanya akan memberikan pinjaman sebagai galakan kepada koperasi- koperasi yang telah keluar daripada mikro kepada kecil, kecil kepada sederhana dan sebagainya. Saya hendak beri maklumat tambahan. Kategori besar koperasi sekarang ada sebanyak 129, sederhana sebanyak 346, kecil sebanyak 909, malangnya masih banyak lagi koperasi yang bertaraf mikro. Yang Berhormat Petaling Jaya Utara, ada dua perkara yang besar yang saya tengok. Pertama adalah mengenai, saya hendak kata tuduhan-tuduhanlah ya. Tuduhan bahawa kita mengadakan tindakan terpilih, selective prosecution. Sebenarnya tidak benar. Kita telah pun mengambil tindakan, misalnya Yayasan Gerak Bakti Kebangsaan. Apabila timbulnya laporan di dalam akhbar dan sebagainya tentang YGK, notis telah pun dikeluarkan kepada syarikat berkenaan pada 27 September 2012. Kita keluarkan notis kenapa mereka tidak menghantar laporan dan sebagainya. #2050. Begitu juga dengan YCP Holding, notis kepada setiausaha syarikat pada 30 Oktober 2012, kepada Nadi Sdn. Bhd, tarikh kompaun untuk tempoh 2005/2007 telah pun dikenakan dan kompaun itu telah pun dijelaskan. Manakala bagi Penyata Kewangan 2008 hingga 2012 telah pun difailkan tetapi tidak lengkap dan kita kembalikan minta supaya mereka melengkapkannya. Tentang Malindo Airways, syarikat yang baru ditubuhkan, tiada kesalahan daripada segi masalah kewangan dan sebagainya. Jadi kepada Yang Berhormat Petaling Jaya Utara, don't worry. Kita very professional daripada segi tindakan. Kita ambil tindakan tetapi prosedurnya kita hantar notis dan dia akan jawab, kalau kita tidak dapat memenuhi kehendak kita maka kita akan ambil tindakan tetapi must remember, dengan izin, kesalahan tadi berbeza dengan kesalahan Yayasan Gerak Bakti. Yayasan Gerak Bakti ini kesalahannya tidak menghantar penyata perakaunan, tidak menyatakan maknanya kita boleh kompaun mereka seperti yang lain-lain dan kalau mereka tidak hantar, kita kompaunlah. Datuk Haji Mohamad bin Haji Aziz [Sri Gading]: Yang Berhormat Menteri, saya gembira jawapan Yang Berhormat Menteri. Yang Berhormat Petaling Jaya Utara ini sebahagian daripada pembangkang. Kalau dia bercakap depan orang ramai di luar sana, berkempen, orang akan percaya dan inilah apabila Yang Berhormat Menteri menjawab, terbukti pembohongan dan putar belit mengelirukan rakyat. Apa pendapat Yang Berhormat Menteri? Banyak lagi tuduhan-tuduhan mereka yang memang sengaja nak mengelirukan rakyat negara ini. Tuan Tony Pua Kiam Wee [Petaling Jaya Utara]: Boleh sambung sikit ya sebab saya tidak dengar dengan jelas tadi. Kompaun telah pun dikenakan ke atas syarikat Nadi? Bila kompaun itu?... [Dewan riuh] Itu nombor satu. Biar saya habiskanlah. Nombor dua, notis-notis telah pun dihantar kepada YGB dan YCT 27 September, 30 Oktober tahun ini. Seorang Ahli: Apa lagi?. Tuan Tony Pua Kiam Wee [Petaling Jaya Utara]: Penjelasan. Sepatutnya sistem yang ada dalam SSM automatik. Bila ada sebuah syarikat tidak submit akaun, tidak submit annual returns, notis dikeluarkan secara automatik, saman dikeluarkan secara automatik. Saya tahu sebab saya ada syarikat domain pun kena saman, saya bayar juga RM1,400, lewat tiga bulan. Domain company yang tidak ada business. So kenapa lima, enam tahun langsung tidak ada tindakan tetapi bila dibangkitkan oleh pihak pembangkang baru ambil tindakan ke atas syarikat ini?. Dato' Sri Ismail Sabri bin Yaakob: Tentang bila tarikh kompaun itu dibayar dan sebagainya saya kena check baliklah. Saya pun tidak tahu tetapi tentang syarikat-syarikat yang disebutkan tadi, kenapa tidak diambil tindakan lebih awal dan sebagainya?.